CELEX: E2008J0002
Language: el
Date: 2009-04-30 00:00:00
Title: Αποφαση του Δικαστηριου, της 29ης Οκτωβρίου 2008 , στην υπόθεση E-2/08 Εποπτεύουσα Αρχή ΕΖΕΣ κατά της Ισλανδίας (Αθέτηση υποχρεώσεων από συμβαλλόμενο μέρος — Οδηγία 2004/26/ΕΚ σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχομένων από κινητήρες εσωτερικής καύσης που τοποθετούνται σε μη οδικά κινητά μηχανήματα)

30.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 99/9
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   
   της 29ης Οκτωβρίου 2008
   στην υπόθεση E-2/08
   Εποπτεύουσα Αρχή ΕΖΕΣ κατά της Ισλανδίας
   
      (Αθέτηση υποχρεώσεων από συμβαλλόμενο μέρος — Οδηγία 2004/26/ΕΚ σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχομένων από κινητήρες εσωτερικής καύσης που τοποθετούνται σε μη οδικά κινητά μηχανήματα)
   
   2009/C 99/07
   Στην υπόθεση E-2/08, Εποπτεύουσα Αρχή της ΕΖΕΣ κατά της Ισλανδίας — ΑΙΤΗΣΗ που έχει ως αντικείμενο να διαπιστωθεί από το Δικαστήριο ότι η Δημοκρατία της Ισλανδίας μη θεσπίζοντας ή, μη κοινοποιώντας, εντός της ταχθείσας προθεσμίας, στην Εποπτεύουσα Αρχή ΕΖΕΣ, τα απαραίτητα μέτρα για την εφαρμογή της πράξης που αναφέρεται στο παράρτημα ΙΙ, κεφάλαιο ΧΧΙV, στοιχείο 1α της συμφωνίας για τον Ευρωπαϊκό Οικονομικό Χώρο δηλαδή της οδηγίας 2004/26/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την τροποποίηση της οδηγίας 97/68/ΕΚ, όπως προσαρμόσθηκε στη συμφωνία για τον ΕΟΧ με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 3 της εν λόγω Πράξης και του άρθρου 7 της συμφωνίας για τον ΕΟΧ, το Δικαστήριο αποτελούμενο από τους κ.κ. Carl Baudenbacher, Πρόεδρο, Henrik Bull, Εισηγητή-Δικαστή, και τον κ. Thorgeir Örlygsson, Δικαστή, εξέδωσε απόφαση, στις 29 Οκτωβρίου 2008, το διατακτικό της οποίας έχει ως εξής:
   
               1)
            
            
               Το Δικαστήριο διαπιστώνει ότι, επειδή η Δημοκρατία της Ισλανδίας δεν θέσπισε εντός της ταχθείσας προθεσμίας, τα απαραίτητα μέτρα για την εφαρμογή της πράξης που αναφέρεται στο παράρτημα ΙΙ, κεφάλαιο ΧΧΙV, στοιχείο 1α της συμφωνίας για τον ΕΟΧ δηλαδή της οδηγίας 2004/26/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την τροποποίηση της οδηγίας 97/68/ΕΚ σχετικά με την προσέγγιση των νομοθεσιών των κρατών μελών όσον αφορά τα ληπτέα μέτρα κατά της εκπομπής αερίων και σωματιδιακών ρύπων προερχομένων από κινητήρες εσωτερικής καύσης που τοποθετούνται σε μη οδικά κινητά μηχανήματα, όπως προσαρμόσθηκε στη συμφωνία για τον ΕΟΧ με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 3 της εν λόγω Πράξης και του άρθρου 7 της συμφωνίας για τον ΕΟΧ.
            
         
               2)
            
            
               Το Δικαστήριο διατάσσει τη Δημοκρατία της Ισλανδίας να καταβάλει τα δικαστικά έξοδα.